ગાંધીજીની બુધ્ધિ-ચાતુર્યતા પર વારી જવાનું મન થાય. તેમના અને બીજા સમાજસુધારકોમાં આ જ ભેદ છે. ગાંધીજીએ સામાન્ય માણસનાં પગ પાસે પડેલાં સત્ય ને ઊપાડ્યું અને લોકોને તેના તરફ વાળ્યા. જ્યારે અન્ય સમાજ સુધારકોએ તેમણે પોતે શોધેલાં સત્ય પાસે લોકો ને આવવાનું કહ્યું. પરિણામે ગાંધીજી લોકોનાં “બાપૂજી” બની શક્યા અને આજે પણ તેમનાં સિધ્ધાંતો અને વિચારો પ્રસ્તૂત લાગે છે જ્યારે અન્ય સમાજ સુધારકોની અસર તેમનાં સિધ્ધાંતોમાં ભારોભાર સત્ય અને આદર્શ હોવા છતાં તેમની વિદાય સાથે અસ્ત થવા લાગે છે. લોકોને એકેશ્વરવાદ નો ઊપદેશ આપવા ને બદલે તેમણે લોકોનાં ઈશ્વર”રામ” ને પોતાનો ઈશ્વર બનાવી દીધો.